კირან გიბსი

კირან ჯეიმზ რიკარდო გიბსი (; დ. 26 სექტემბერი, 1989, ლონდონი) — ინგლისელი ფეხბურთელი, „ვესტ ბრომვიჩ ალბიონის“ და ინგლისის ნაკრების წევრი. თამაშობს მარცხენა მცველის პოზიციაზე.

კარიერა
პირველი ნაბიჯი ფეხბურთში გიბსმა გადადგა 12 წლის ასაკში, „საფეხბურთო კლუბ უიმბლდონის“ აკადემიაში. 2004 წელს იგი „არსენალს“ შეუერთდა, რის შემდეგაც საწყისი სამი წელი ახალგაზრდულ გუნდებში და დუბლებში თამაშობდა. 2007 წელს გიბსმა სეზონისწინა შეკრება პირველ გუნდთან ერთად გაიარა. „მილანის ინტერთან“ ნაჩვენები თამაშის გამო მან გულშემატკივრების აპლოდისმენტებიც დაიმსახურა.

2007 წელს გიბსი ოფიციალურად შეუერთდა არსენალს. მისი პირველი ოფიციალური მატჩი გუნდში შედგა 2007 წლის 31 ოქტომბერს „შეფილდ იუნაიტედის“ წინააღმდეგ. ძირითად შემადგენლობაში ადგილის დამკვიდრება მან 2009 წლის გაზაფხულზე, გაელ კლიშის ტრავმის მიღების შემდეგ მოახერხა. იმავე წლის ნოემბერში გიბსმა უკვე თვითონ მიიღო ტრავმა, რის გამოც მას ოპერაცია ჩაუტარდა და მთელი სეზონი გაუცდა. 2013 წლამდე გიბსს რეგულარულად ეძლეოდა სათამაშო დრო, თუმცა ნაჩო მონრეალის „არსენალში“ ტრანსფერის შემდეგ, იგი ძირითადი შემადგენლობიდან ამოვარდა. ერთ-ერთ ინტერვიუში არსენ ვენგერმა განაცხადა, რომ გიბსს შეეძლო ეშლი კოულისავით კარგად ეთამაშა, თუმცა ფრანგი მას ძალიან მცირე სათამაშო დროს აძლევდა, რის გამოც, 2016 წლის დეკემბერში გაჩნდა ჭორები, რომ თითქოს გიბსის დამატებას „ლივერპული“ აპირებდა. ჭორები არ აღმოჩნდა სიმართლე. 2016-2017 წლების სეზონში გიბსმა „არსენალში“ მხოლოდ 22 არასრული მატჩი ითამაშა.
Kieran Gibbs — PLAYER PROFILE

რესურსები ინტერნეტში

ოფიციალური საიტი
კირან გიბსის პროფილი არსენალის საიტზე
კირან გიბსის პროფილი  ფეხბურთის ასოციაციის საიტზე

სქოლიო

კატეგორია:დაბადებული 1989
კატეგორია:ინგლისელი ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:ლონდონის არსენალის ფეხბურთელები
კატეგორია:პრემიერ ლიგის ფეხბურთელები
კატეგორია:დაბადებული 26 სექტემბერი
კატეგორია:ცოცხალი ადამიანები
კატეგორია:ლონდონში დაბადებულები